ai4bharat/Pralekha huggingface dataset:
నీతి ఆయోగ్
కమ్యూనిటీ ఇన్నొవేటర్ ఫెలోషిప్ కోసం తాజా దరఖాస్తులను ప్రారంభించిన అటల్ ఇన్నొవేషన్ మిషన్
వ్యవస్థాపకత ప్రయాణంలో అత్యవసరమైన ఔత్సాహిక ఆవిష్కర్తలకు మౌలికసదుపాయాల తోడ్పాటును, విజ్ఞాన నిర్మాణాన్ని సులభతరం చేసేందుకు యుఎన్డిపి ఇండియాతో సహకారంతో అటల్ ఇన్నొవేషన్ మిషన్, నీతీ అయోగ్ చేపట్టిన చొరవ అయిన కమ్యూనిటీ ఇన్నొవేటర్ ఫెలోషిప్ కు 01 డిసెంబర్ 2022న దరఖాస్తులను నీతీ అయోగ్కు చెందిన అటల్ ఇన్నొవేషన్ మిషన్  మంగళవారం ప్రారంభించింది. ఎఐఎం కార్యక్రమమైన అటల్ కమ్యూనిటీ ఇన్నొవేషన్ సెంటర్ లో ప్రస్తుతం 22మంది కమ్యూనిటీ ఇన్నొవేటర్ ఫెలోస్కు శిక్షణ, సహాయసహకారాలను అందిస్తున్నారు.
తమ వ్యాపారం ద్వారా సామాజిక సవాళ్ళను పరిష్కరించాలన్న భావన కలిగిన వ్యవస్థాపక ఆలోచనా ధోరణి ఉన్న వ్యక్తే కమ్యూనిటీ ఇన్నొవేటర్ ఫెలో. వీరి ప్రయాణాన్ని 5 దశలుగా రూపొందించారు, దరఖాస్తుదారులు https://aim.gov.in/acic-fellowship.php అన్న లింక్ను క్లిక్ చేయడం ద్వారా వివరాలను తెలుసుకోవచ్చు.
సూక్ష్మ స్థాయిలో స్టార్టప్ విప్లవం భారతదేశంలోని 2 టైర్, 3 టైర్ నగరాలకు చేరుకోవడమే కాక ఈ ప్రాంతాలలో స్టార్టప్ పర్యావరణ వ్యవస్థను మెరుగుపరిచిందని ఈ ప్రారంభోత్సవంలో ప్రసంగిస్తూ ఎఐఎం మిషన్ డైరక్టర్ డాక్టర్ చింతన్ వైష్ణవ్ అన్నారు. ఆరోగ్య సంరక్షణ, విద్య, వ్యవసాయం, ఆర్థిక సేవలు వంటి సమస్యలకు సంబంధించిన క్షేత్రస్థాయి సమస్యలను పరిష్కరించడం అన్న లక్ష్యంతో ఆవిష్కర్తలను సాధికారం చేయడం అటల్ ఇన్నొవేషన్ మిషన్కు కీలకమైన చోదక శక్తిగా ఉంది. వ్యూహాత్మక ప్రాంతాలలో అటల్ కమ్యూనిటీ ఇన్నొవేషన్ కేంద్రాలు క్షేత్రస్థాయి ఆవిష్కర్తలు తమ పూర్తి స్థాయి వృత్తి ఎంపికగా వ్యవస్థాపకతను కొనసాగించే పరివర్తన ప్రయాణానికి సాక్షిగా ఉన్నాయి. ఫెలోషిప్లకు దరఖాస్తులను ప్రారంభిస్తున్న నేపథ్యంలో సమాజంలో మార్పును సృష్టించ ప్రయాణాన్ని అనుభూతించవలసిందిగా దరఖాస్తుదారులకు పిలుపిస్తున్నాను అని ఆయన అన్నారు.
ఇఇద ఒక సంవత్సరపాటు కొనసాగే లోతైన ఫెలోషిప్ కార్యక్రమం. ఇందులో ఔత్సాహిక సమాజ ఆవిష్కర్తలు తమ సామాజిక- ఆర్థిక నేపథ్యంతో సంబంధం లేకుండా దరఖాస్తు చేసుకోవచ్చు. ఇక్కడ విజ్ఞానం, మార్గదర్శకత్వం, సమాజంతో మమేకం కావడం, కలిసిపోవడం వంటివన్నీ కూడా తగినంత మౌలికసదుపాయాలు, నిధులు సమకూర్చడం ద్వారా అనుకూలమైన వాతారణాన్ని సృష్టించడం లక్ష్యంగా పెట్టుకుంది.
ఈ ఫెలోషిప్ కాలంలో, ప్రతి ఫెలోని అటల్ కమ్యూనిటీ ఇన్నొవేషన్ సెంటర్లో ఆతిథ్యం స్వీకరిస్తూ, తమ భావనలపై పని చేస్తున్న సమయంలోనే ఎస్డిజి చైతన్యాన్ని, వ్యవస్థాపక నైపుణ్యాలు, జీవిత నైపుణ్యాలను పొందుతారు.
దేశవ్యాప్తంగా అటల్ కమ్యూనిటీ ఇన్నొవేషన్ సెంటర్ల ను ఎఐఎం ఏర్పాటు చేస్తోంది. ప్రస్తుతం 9 రాష్ట్రాలలో 14 అటువంటి కేంద్రాలు ఉండగా, సమీప భవిష్యత్తులో 36 నూతనంగా రానున్నాయి, తద్వారా ఎసిఐసిల సమిష్టి సంఖ్య 50కి చేరుకుంటుంది.
ఫెలోషిప్కు దరఖాస్తు చేసుకునేందుకు లింక్ -
https://docs.google.com/forms/d/e/1FAIpQLSd8v1_D8DntoHPr9rSL1rBSeBCF2cUKgt4k-h4AiOVGV6BFBA/viewform
సిఐఎఫ్ గురించి తెలుసుకునేందుకు ఈ లింక్ను క్లిక్ చేయండి -
https://aim.gov.in/acic-fellowship-program-structure.php
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కోవిడ్-19 నిర్ధారణకు సరసమైన డయాగ్నొస్టిక్ కిట్లను అభివృద్ధి చేసిన ఐఐటీ గౌహతి
నవ్య కరోనా వైరస్ బారి నుండి బయటపడటానికి కచ్చితమైన నిర్ధారణ పరీక్షలు చాలా ముఖ్యం. ఈ విషయంలో తన వంతు ప్రయత్నాలను వేగవంతం చేస్తూ ఇండియన్ ఇన్స్టిట్యూట్ ఆఫ్ టెక్నాలజీ  గౌహతీ.. ఆర్ఆర్ యానిమల్ హెల్త్కేర్ లిమిటెడ్, గౌహతి మెడికల్ కాలేజ్ అండ్ హాస్పిటల్  వారి సహకారంతో తక్కువ ఖర్చుతో కూడిన డయాగ్నొస్టిక్ కిట్లను అభివృద్ధి చేసింది. వైరల్ ట్రాన్స్పోర్ట్ మీడియా  కిట్లు, ఆర్టీ - పీసీఆర్ కిట్లు మరియు ఆర్ఎన్ఏ ఐసోలేషన్ కిట్లుగా దీనిని అభివృద్ధి చేశారు. వీటిఎం కిట్లతో వ్యక్తుల నుంచి పరీక్షల కోసం ముక్కు మరియు నోటి నుంచి నమూనాలను సురక్షితంగా సేకరించి వాటిని ప్రయోగశాలకు వైరల్ కల్చర్, టెస్టింగ్ల కోసం
పంపేందుకు ఉపయోగపడనుంది. ఈ కాలంలో, పరీక్షా విధానం పూర్తయ్యే వరకు వైరస్ నమూనాలు చెక్కుచెదరకుండా ఉండాలి. ఈ కిట్ సార్స్-కోవ్-2 యొక్క సేకరణ మరియు రవాణా కోసం ప్రత్యేకంగా రూపొందించిన సమగ్ర పరిష్కారాన్ని కలిగి ఉంటుంది.
స్థానిక పదార్ధాలతో తయారీ..
"కిట్ల ధరను తగ్గించడానికి, మేము స్థానిక మార్కెట్లో లభించే పదార్థాలను ఉపయోగించాము. వీటిని ప్రపంచ ఆరోగ్య సంస్థ  సిఫారసు ప్రకారం రూపొందించడమైనది. మేము ఈ కిట్లలో రెండు బ్యాచ్లను నేషనల్ హెల్త్ మిషన్ , అస్సాం మరియు జీఎంసీహెచ్ లకు అప్పగించాము. ఎక్కువ మంది ప్రజలకు అందుబాటులో ఉండేలా మేము ఈ కిట్లను పెద్దమొత్తంలో తయారు చేస్తున్నాము” అని ఈ కిట్ల అభివృద్ధి బృందానికి నాయకత్వం వహిస్తున్న ఐఐటీ గౌహతి ప్రధాన పరిశోధకుడు ప్రొఫెసర్ పరమేశ్వర్ కృష్ణన్ అయ్యర్ అన్నారు.
కిట్లలో రెండు రవాణా మాధ్యమాలు..
ఈ కిట్లలో రెండు రవాణా మాధ్యమాలు ఉన్నాయి, ఒకటి నాసోఫారింజియల్ మరియు మరొకటి ఒరోఫారింజియల్ స్పెసిమెన్ కలెక్షన్ స్వాబ్స్. ఈ రెండింటిని
సెంటర్ ఫర్ డిసీజ్ కంట్రోల్ అండ్ ప్రివెన్షన్  ధ్రువీకరించి సిఫారసు చేసింది. ఈ రెండూ ఉపయోగించడానికి సురక్షితమైనవి. ఈ పూర్తి ప్యాకేజీ వైరల్ నమూనాల సేకరణ, రవాణా, నిర్వహణ మరియు దీర్ఘకాలిక ఫ్రీజర్ నిల్వకు అనుకూలంగా ఉంటుంది. రవాణా మాధ్యమం ప్రత్యేకమైన సూత్రీకరణ 72 గంటల వరకు  వైరస్ల యొక్క ఉనికిని కాపాడటానికి సహాయపడుతుంది. సురక్షితమైన నమూనా నిమిత్తం షాఫ్ట్ మీద ముందుగానే అచ్చుపోసిన బ్రేక్పాయింట్తో ఎర్గోనామిక్గా దీనిని రూపొందించారు. ఈ శుభ్రమైన వీటిఎం కిట్లు కోవిడ్ -19 సంబంధిత వైరల్ స్పెసిమెన్ సేకరణకు సీడీసీ - సిఫార్సు చేసిన ప్రమాణాలకు అనుగుణంగా ఉంటాయి. దీనికి తోడు ఇవి యూజర్ ఫ్రెండ్లీ పర్సనల్ ప్యాక్లలో ప్యాక్ చేయబడతాయి.
త్వరలో దేశ వ్యాప్తంగా అందుబాటులోకి..
"ఈ కిట్లు అస్సాంలో సరసమైన మరియు అధిక-నాణ్యమైన ఆరోగ్య సంరక్షణ ఉత్పత్తుల అభివృద్ధికి స్పురణగా నిలుస్తాయి.. దీనికి తోడు ప్రపంచ స్థాయి కిట్లను చేరువ చేసుకొనే అవకాశం కల్పిస్తుంది. ఇవి ఆరోగ్య నిపుణులకు మరియు విద్యార్థులకు కెరీర్ అవకాశాలను కల్పిస్తాయి" అని ప్రొఫెసర్ అయ్యర్ చెప్పారు. ఈ శుభ్రమైన వీటీఎం కిట్లతో పాటు ఆర్ఆర్ యానిమల్ హెల్త్కేర్ లిమిటెడ్తో కలిసి ఈ ఇన్స్టిట్యూట్ సంయుక్తంగా ఆర్ఎన్ఏ ఐసోలేషన్ కిట్లు మరియు ఆర్టీ-పీసీఆర్ కిట్లను కూడా అభివృద్ధి చేసింది. వివక్త మరియు శుద్ధి చేయబడిన ఆర్ఎన్ఏ ను తరువాత రివర్స్ ట్రాన్స్క్రిప్టేజ్  అనే ఎంజైమ్ ద్వారా డీఎన్ఏ గా మార్చబడుతుంది. దీని వల్ల కోవిడ్ -19 యొక్క ఉనికి ఉందా లేదా అనే సంగతి నిర్ధారించడానికి ఉపయోగిస్తారు. ఈ కిట్లన్నింటినీ పెద్ద ఎత్తున ఉత్పత్తి చేయడం ద్వారా అస్సాం అవసరానికి అనుగుణంగా ప్రారంభమైంది, త్వరలో దేశవ్యాప్తంగా వీటిని అందుబాటులోకి తేనున్నారు.
 లక్ష్మి రామన్ ఆదిల్, పీహెచ్డీ విద్యార్థి  డాక్టర్ పంకజ్ చౌదరి , ఫ్రొఫెసర్ పరమేశ్వర్ అయ్యర్, ప్రొఫెసర్ సిధార్థ ఘోష్ , డాక్టర్ అనిల్ బిడ్కర్
మంత్రిమండలి
ఆదాయం పై పన్నుల కు సంబంధించి ఆర్థిక ఎగవేత ను నిరోధించడం మరియు రెండు సార్లు పన్ను విధింపు ను నివారించడం కోసం భారతదేశాని కి మరియు శ్రీ లంక కు మధ్య ఒప్పందాన్ని సవరించే ప్రోటోకాల్ కు ఆమోదం తెలిపిన మంత్రిమండలి
ఆదాయం పై పన్నుల కు సంబంధించి ఆర్థిక ఎగవేత ను నిరోధించడం మరియు రెండు పర్యాయాలు పన్ను విధించడాన్ని నివారించడం కోసం భారతదేశాని కి మరియు శ్రీ లంక కు మధ్య ఒప్పందాన్ని సవరించే ప్రోటోకాల్ పై సంతకాల కు మరియు సంబంధిత అనుమోదాని కి ప్రధాన మంత్రి శ్రీ నరేంద్ర మోదీ అధ్యక్షత న జరిగి న కేంద్ర మంత్రివర్గ సమావేశం ఆమోదం తెలిపింది.
ప్రభావం:
రెండు సార్లు పన్ను విధింపు నివారక ఒప్పందం లో ఒక సాధారణ దుర్వినియోగ వ్యతిరేక నిబంధన అయిన ప్రిన్సిపల్ పర్పస్ టెస్ట్ ను చేర్చడం, అలాగే పీఠిక యొక్క పాఠం లో మార్పు చేయడం వల్ల అంతిమం గా పన్నుల నియమావళి లో గల అంతరాల ను మరియు అపసవ్యతల ను సొమ్ము చేసుకొనేటటువంటి పన్ను ప్రణాళిక వ్యూహాల ను నిరోధించడాని కి వీలవుతుంది.
వివరాలు:
- భారతదేశాని కి మరియు శ్రీ లంక కు మధ్య ప్రస్తుతం అమలవుతున్న డిటిఎఎ పై 2013వ సంవత్సరం జనవరి 22వ తేదీన సంతకాలయ్యాయి. ఇది 2013వ సంవత్సరం అక్టోబరు 22వ తేదీ న అమలు లోకి వచ్చింది.
- భారతదేశం మరియు శ్రీ లంక ఇన్క్లూసివ్ ఫ్రేమ్ వర్క్ లో సభ్యత్వ దేశాలు గా ఉన్నాయి. ఈ కారణం గా ఇన్క్లూసివ్ ఫ్రేమ్ వర్క్ లో సభ్యత్వం కలిగివున్న దేశాల తో డిటిఎఎ ల విషయం లో నిర్దేశించిన జి-20 ఒఇసిడి బిఇపిఎస్ కార్యాచరణ నివేదిక ల తాలూకు కనీస ప్రమాణాల ను భారతదేశం మరియు శ్రీ లంక అమలు పరచవలసిన అగత్యం ఉన్నది. బిఇపిఎస్ 6 తాలూకు కనీస ప్రమాణాల ను ద్వైపాక్షిక ఒప్పందం ద్వారా గాని, లేదా మల్టి లేటరల్ కన్ వెన్ శన్ టు ఇంప్లిమెంట్ టాక్స్ ట్రీటీ రిలేటెడ్ మెజర్స్ టు ప్రివెంట్ బేస్ ఈరోజన్ ఎండ్ ప్రాఫిట్ శిఫ్టింగ్  ద్వారా గాని పాటించేందుకు వీలు ఉన్నది.
- భారతదేశం ఎమ్ఎల్ఐ యొక్క సంతకందారు దేశం గా ఉన్నది. అయితే, శ్రీ లంక మాత్రం ప్రస్తుతాని కి ఎమ్ఎల్ఐ లో ఒక సంతకందారు దేశం గా లేదు. కాబట్టి, ఇండియా-శ్రీ లంక డిటిఎఎ ను ద్వైపాక్షిక సవరణ కు లోను చేయవలసిన అవసరం ఉంది. తద్వారా పీఠిక లో మార్పు చేయడం, అలాగే ప్రిన్సిపల్ పర్పస్ టెస్ట్  నిబంధనల ను చొప్పించేందుకు చొరవ ను తీసుకోవలసివున్నది. ఇలా చేయడం ద్వారా జి-20 ఒఇసిడి బేస్ ఈరోజన్ ఎండ్ ప్రాఫిట్ శిఫ్టింగ్  ప్రోజెక్టు లో భాగం గా పేర్కొన్న ఒడంబడిక కు సంబంధించిన కనీస ప్రమాణాల ను పాటించడానికి మార్గం సుగమం అవుతుంది.
పూర్వరంగం:
రెండు సార్లు పన్ను విధింపు నివారక ఒప్పందం పై భారతదేశాని కి మరియు శ్రీ లంక కు మధ్య 2013వ సంవత్సరం జనవరి 22వ తేదీ న సంతకాలు జరిగాయి. ఈ ఒప్పందం 2013వ సంత్సరం అక్టోబరు 22వ తేదీ న అమలులోకి వచ్చింది. భారతదేశం మరియు శ్రీ లంక ఇన్క్లూసివ్ ఫ్రేమ్ వర్క్ లో సభ్యత్వ దేశాలు గా ఉన్నాయి. ఈ కారణం గా ఇన్క్లూసివ్ ఫ్రేమ్ వర్క్ లో భాగం పంచుకొన్న దేశాల తో డిటిఎఎ ల విషయం లో నిర్దేశించిన జి-20 ఒఇసిడి బిఇపిఎస్ కార్యాచరణ నివేదిక ల తాలూకు కనీస ప్రమాణాల ను భారతదేశం మరియు శ్రీ లంక అమలు పరచవలసిన అగత్యం ఉన్నది. బిఇపిఎస్ 6 తాలూకు కనీస ప్రమాణాల ను ద్వైపాక్షిక ఒప్పందం ద్వారా గానీ, లేదా మల్టీ లేటరల్ కన్వెన్శన్ టు ఇంప్లిమెంట్ టాక్స్ ట్రీటీ రిలేటెడ్ మెజర్స్ టు ప్రివెంట్ బేస్ ఈరోజన్ ఎండ్ ప్రాఫిట్ శిఫ్టింగ్  ద్వారా గానీ పాటించేందుకు వీలున్నది. భారతదేశం ఎమ్ఎల్ఐ పై సంతకం చేసింది.(Visitor Counter : 157
జల శక్తి మంత్రిత్వ శాఖ
నాగాలాండ్ లోని మారుమూల గ్రామాలను మారుస్తున్న జల్ జీవన్ మిషన్; మారుమూల ప్రాంతాలకు సమాజ భాగస్వామ్యం ద్వారా కుళాయి నీటిని అందించడం ద్వారా ఈ కార్యక్రమం వారి జీవన నాణ్యతను మెరుగుపరచడంలో సహాయపడుతోంది.
నాగాలాండ్ రాష్ట్రంలోని ఫెకిన్ జిల్లా టెకౌబా గ్రామ ప్రజల స్పూర్తి స్థానికంగా ఉన్న ఇతర ప్రజలకు స్ఫూర్తిదాయకంగా నిలుస్తోంది.స్థానికంగా ఉన్న నీటి కొరతను ఎదుర్కోవటానికి ఈ ప్రాంతవాసులు సహజ స్వదేశీ పద్దతిని అభివృద్ధి చేశారు.ఈ గ్రామానికి 5.5 కిలోమీటర్ల దూరంలో నీటివనరులో తగినంత నిల్వలు ఉన్నాయి. అయితే చుట్టూ కొండలు,గుట్టలు గల ఈ ప్రాంతానికి అక్కడినుండి నీటి తరలించడం అసలైన సవాలుగా మారింది. ఇందుకోసం గ్రామ కౌన్సిల్ మరియు స్థానిక వాటర్ & శానిటేషన్  కమిటీ నాయకత్వంలో గ్రామస్తులు ఏకమయ్యారు. ఈ నీటి పథకానికి సంబంధించిన అటవీశాఖనుండి అనుమతులతో పాటు ఫెన్సింగ్,అవసరమైన శ్రమశక్తిని, నీటి సరఫరా వ్యవస్థ కోసం అవసరమైన భూమిని సేకరించగలిగింది.గ్రామంలోని 553 ఇండ్లకు అవసరమైన 55 ఎల్పిసిడి సామర్ధ్యం కలిగిన తాగునీటి వ్యవస్థను ఏర్పాటు చేసుకున్నారు. నీటి సరఫరాకు అవసరమైన మొత్తంతో పాటు దాని నిర్వహణకు అందుకయ్యే ఖర్చును విలేజ్ కౌన్సిల్ వినియోగ ఛార్జీల రూపంలో ప్రజలనుండి సేకరిస్తుంది.
అదేవిధంగా వేదమి గ్రామస్తులు కూడా ఈ పథకం ద్వారా తమ జీవనం సులభతరమయిందని ఆనందంతో చెబుతున్నారు. ఈ గ్రామంలోని ప్రతి ఇంటికి ఇప్పుడు రోజుకు 55 లీటర్ల సురక్షితమైన తాగునీరు నిర్ణీత సమయంలో అందుతోంది. సమాజ భాగస్వామ్యంతో పాటు స్థానిక నీరు మరియు పారిశుధ్య కమిటీల  చురుకైన పాత్ర ద్వారా మాత్రమే ఇది సాధ్యమైంది. ఇదే కథ 65 ఇండ్లు ఉన్న సోంగ్ఫాంగ్ గ్రామంలోకూ వినిపిస్తోంది. ఇది మిషన్ పరిధిలోకి వచ్చిన మొదటి గ్రామాలలో ఇది కూడా ఒకటి. ఈ గ్రామం నాగాలాండ్ లోని కిఫైర్ జిల్లాలో ఉంది.పూర్తిగా కొండలు,గుట్టలు కలిగిన ఈ ప్రాంతంలో రహదారి సౌకార్యం దాదాపుగా లేదు. దాంతో అన్ని గ్రావిటీ పథకాల మాదిరి ఇక్కడ కూడా పైప్లైన్ వేయడం కష్టతరమయింది. ఈ సవాలు ఇక్కడి ప్రజా భాగస్వామ్యా స్ఫూర్తిని అరికట్టలేదు. మొత్తం సమాజం కలిసి వచ్చి పంపు నీటి కనెక్షన్లకు సంబంధించిన వారి కలను సాకారం చేసుకున్నారు. అందుకోసం డబ్బుతో పాటు శ్రమదానం చేశారు. ఈ గ్రామానికి చెందిన వాట్సాన్ కమిటీ నాయకత్వంలో ఈ సాగునీటి పథకానికి సంబంధించిన నిర్మాణ, నిర్వహణ కార్యకలాపాలు జరుగుతున్నాయి.
కేంద్ర ప్రభుత్వ అమలు చేస్తోన్న ప్రధాన కార్యక్రమం జల్ జీవన్ మిషన్  రాష్ట్రాల భాగస్వామ్యంతో ఈ పథకం అమలవుతోంది.గ్రామీణ ప్రాతంలోని ప్రతి ఇంటికి అవసరమైనంత పరిమాణంలో సురక్షితమైన తాగునీటిని సుదీర్ఘకాలంపాటు అందించడం జల్ జీవన్ మిషన్  ప్రధాన లక్ష్యం. జెజెఎం అనేది వికేంద్రీకృత, డిమాండ్ ఆధారితంగా కమ్యూనిటిగా నిర్వహించే కార్యక్రమం. ఇది గ్రామస్తులకు అవసరమైన నీటిని అందించడానికి అవసరమయ్యే నీటి సరఫరా వ్యవస్థల ప్రణాళిక, అమలు, నిర్వహణకు ఉపయోగపడుతుంది. కొండ ప్రాంతాల్లోని ఇటువంటి మారుమూల గ్రామాల విజయ కథలు, వారి జీవనవిధానంలో వచ్చిన మార్పులు, వారి చిరునవ్వులు ఈ పథకం అమలవుతున్న తీరును తెలియజేస్తున్నాయి.
భారత పోటీ ప్రోత్సాహక సంఘం
'ఎన్ఎక్స్ట్రా డేటా లిమిటెడ్'లో 'కంపల్సరీ కన్వర్టబుల్ ప్రిఫరెన్స్ షేర్లు', ఈక్విటీ వాటాలు పొందేందుకు 'కంఫర్ట్ ఇన్వెస్ట్మెంట్స్ II'కు సీసీఐ అనుమతి
'ఎన్ఎక్స్ట్రా డేటా లిమిటెడ్'లో 'కంపల్సరీ కన్వర్టబుల్ ప్రిఫరెన్స్ షేర్లు', ఈక్విటీ వాటాలు పొందేందుకు, 'కంఫర్ట్ ఇన్వెస్ట్మెంట్స్ II' పెట్టుకున్న ప్రతిపాదనకు కాంపిటీషన్ కమిషన్ ఆఫ్ ఇండియా అనుమతించింది. విలువగట్టడం పూర్తయిన తర్వాత, సీసీపీఎస్లను ఈక్విటీ వాటాలుగా మారుస్తారు.
'కంఫర్ట్ ఇన్వెస్ట్మెంట్స్ II', ప్రతిపాదిత కార్యకలాపాలు పూర్తి చేయడానికి మారిషస్లో ఏర్పాటు చేసిన స్పెషల్ పర్పస్ వెహికల్. కార్లయిల్ గ్రూపునకు చెందిన సంస్థ ఇది. కార్లయిల్ గ్రూప్, ప్రత్యామ్నాయ ఆస్తి నిర్వహణ సంస్థ. ప్రపంచవ్యాప్తంగా పెట్టే పెట్టుబడులను ఇది నిర్వహిస్తుంది.
ఎన్ఎక్స్ట్రా డేటా లిమిటెడ్, భారతి ఎయిర్టెల్ లిమిటెడ్ పూర్తిస్థాయి అనుబంధ సంస్థ. దేశవ్యాప్తంగా 7 ప్రాంతాల్లో ఉన్న 10 సమాచార కేంద్రాల  ద్వారా క్లౌడ్ సర్వీసులను ఇది అందిస్తుంది.
రైల్వే మంత్రిత్వ శాఖ
ప్రయాణికుల ఆరోగ్యం పట్ల ప్రత్యేక శ్రద్ధ కనబరుస్తూ న్యూగాంధీనగర్ క్యాపిటల్- ముంబై సెంట్రల్ వందే భారత్ ఎక్స్ప్రెస్ రైల్లో తక్కువ కేలరీలతో మిల్లెట్ రిచ్ రీజినల్ మెనూ
ప్రయాణికులకు గొప్ప వంటకాల అనుభవాన్ని అందిస్తోన్న రైల్వే
వందే భారత్ రైలు కోసం రూపొందించిన మెను 2023 అంతర్జాతీయ మిల్లెట్స్ సంవత్సరం థీమ్కు అనుగుణంగా ఉంది.
కొత్తగా ప్రవేశపెడుతున్న గాంధీనగర్ క్యాపిటల్- ముంబై సెంట్రల్ వందే భారత్ ఎక్స్ప్రెస్ రైలు 30 సెప్టెంబర్ 2022న ప్రారంభించబడుతుంది. స్వదేశీ పరిజ్ఞానంతో అభివృద్ధి చేసిన ఈ రైలులో ఆరోగ్య స్పృహతో తక్కువ కేలరీలు గల మిల్లెట్ రిచ్ రీజినల్ మెనూ అందుబాటులో ఉంటుంది.
గాంధీనగర్ క్యాపిటల్ నుండి మహారాష్ట్ర రాజధాని ముంబైకి అంటే ముంబై సెంట్రల్ వరకు హై ఎండ్ వందే భారత్ ఎక్స్ప్రెస్ ప్రయాణం యొక్క ఎంతో ఆసక్తిగా ఎదురుచూస్తున్న అనుభవం. ఈ సర్వీసు 30 సెప్టెంబర్ 2022న ప్రారంభమైన తర్వాత 1.10.2022 నుండి అందరికీ అందుబాటులో ఉంటుంది. ఇండియన్ రైల్వేస్ ప్రొఫెషనల్ క్యాటరింగ్ సర్వీసెస్ విభాగం అంటే ఐఆర్సిటిసి రైలు సర్వీసు ప్రారంభ రోజునుంచి ప్రతిరోజు ప్రయాణీకులకు గొప్ప వంటకాల అనుభవాన్ని అందిస్తుంది.
ప్రతిష్టాత్మకమైన సెమీ హై స్పీడ్ రైలులో ఖాతాదారులకు ఇష్టమైన, రుచికరమైన వంటకాలను అందించడానికి భారతీయ రైల్వే సిద్ధంగా ఉంది. రైలు సొగసైన డిజైన్ మరియు రూపురేఖలు గుజరాత్ మరియు మహారాష్ట్ర నుండి జర్నీ చేసే ప్రయాణికులను ఆకర్షిస్తాయి. అలాగే ఈ మెనూ దేశంలోని ఇతర ప్రాంతాల ప్రయాణీకుల అంచనాలను కూడా అందుకుంటుంది.
ఈ మార్గంలో ప్రయాణించే ప్రీమియం బిజినెస్ మరియు కార్పొరేట్ సెగ్మెంట్లో..రాగి, భాగర్, తృణధాన్యాలు, ఓట్స్, ముయెస్లీ మొదలైన వాటితో తయారు చేసిన హెల్త్ కాన్షియస్ మరియు తక్కువ కేలరీల ఆహార పదార్దాలు మెనూలో అంతర్భాగంగా ఉంటాయి. అలాగే ముంబై-గుజరాత్ విభాగంలో ఉపవాసం/ జైనులు/ సీనియర్ పోషకుల ప్రాధాన్యతపై కూడా రైల్వే దృష్టి పెట్టింది. అందుకే మెనూలో సాబు దానా, భాగర్ మరియు పండ్ల నుండి తయారుచేసిన వంటకాలు ఉన్నాయి.
2023ను అంతర్జాతీయ మిల్లెట్స్ సంవత్సరంగా జరుపుకోనున్నాము. ఈ నేపథ్యంలో వందే భారత్ రైలు కోసం రూపొందించిన మెనూ 2023 సంవత్సరం థీమ్తో సమకాలీకరించబడింది. ఏప్రిల్ 2021లో తీర్మానాన్ని ఆమోదించి 2023ని అంతర్జాతీయ మిల్లెట్స్ సంవత్సరంగా ప్రకటించడం ద్వారా ఐక్యరాజ్యసమితి జనరల్ అసెంబ్లీలో భారతదేశం ఈ చొరవను నడిపించింది.
రైలులో ప్రయాణించే పిల్లల కోసం హెల్తీ మాల్ట్ పానీయాలు ప్రీమియం రైలులో పరిచయం చేయబడుతున్నాయి.
స్థానిక రైతుల నుండి సేకరించిన వేరుశెనగతో "పీనట్ చిక్కీ"ను స్థానిక బ్రాండ్లతో చాక్లెట్ బార్లను మార్చడం బీ వోకల్, గో లోకల్ ఐడియాలజీలో భాగంగా చూడబడుతోంది.
రైలు షెడ్యూల్ సమయాలకు అనుగుణంగా ప్లాన్ చేయబడిన మెనూలో "క్వాలిటీ ఫస్ట్" అనే నినాదంతో మార్నింగ్ టీ, బ్రేక్ఫాస్ట్, హై-టీ, లంచ్ మరియు డిన్నర్ ఉన్నాయి.
ఐఆర్సిటిసి నడుపుతున్న ముంబై అహ్మదాబాద్ కార్పోరేట్ తేజస్ రైళ్లతో సమానంగా అన్నివర్గాలకు అనుగుణంగా అనుభవజ్ఞులైన మరియు సమర్థులైన నిపుణులతో ఆతిథ్యం అందిస్తోంది.
ప్రధాన మంత్రి కార్యాలయం
ప్రధానమంత్రి శ్రీ నరేంద్ర మోదీ, వియత్నాం ప్రధానమంత్రి గౌరవనీయులు న్యూయెన్ చువాన్ ఫోక్ తో దృశ్యమాధ్యమం ద్వారా సమావేశం కానున్నారు.
ప్రధానమంత్రి శ్రీ నరేంద్ర మోదీ 2020 డిసెంబర్, 21వ తేదీన వియత్నాం ప్రధానమంత్రి గౌరవనీయులు శ్రీ న్యూయెన్ చువాన్ ఫోక్ తో దృశ్యమాధ్యమం ద్వారా సమావేశం కానున్నారు.
ఈ సందర్భంగా, ఇరువురు నాయకులు విస్తృత-ద్వైపాక్షిక, ప్రాంతీయ, అంతర్జాతీయ సమస్యలపై పరస్పరం తమ అభిప్రాయాలను తెలియజేసుకుంటారు. భారత-వియత్నాం సమగ్ర వ్యూహాత్మక భాగస్వామ్యం యొక్క భవిష్యత్తు అభివృద్ధికి, వీరు మార్గనిర్దేశనం చేసుకుంటారు.
2020 లో, ఇరు దేశాలు ఉన్నత స్థాయి మార్పిడిని కొనసాగించాయి. వియత్నాం ఉపాధ్యక్షురాలు గౌరవనీయులు శ్రీమతి డాంగ్ థి న్యోక్ థిన్, 2020 ఫిబ్రవరిలో భారతదేశంలో అధికారికంగా పర్యటించారు. కోవిడ్-19 మహమ్మారి నుండి తలెత్తే పరిస్థితిని చర్చించడానికి, 2020 ఏప్రిల్, 13వ తేదీన ఇద్దరు ప్రధానమంత్రులు టెలిఫోను లో మాట్లాడుకున్నారు. రెండు దేశాలకు చెందిన విదేశాంగ మంత్రుల సహ అధ్యక్షతన 17వ విడత జాయింట్ కమిషన్ సమావేశం  2020 ఆగస్టు 25 న జరిగింది. భారత రక్షణ శాఖ మంత్రి 2020 నవంబర్, 27వ తేదీన వియత్నాం రక్షణ మంత్రి తో వీడియో కాన్ఫరెన్సు నిర్వహించారు.
విద్యుత్తు మంత్రిత్వ శాఖ
పునరావృత ఇంధన ఆస్తులను ఎన్టిపిసి గ్రీన్ ఎనర్జీ లిమిటెడ్ కు బదిలీ చేసిన ఎన్టిపిసి లిమిటెడ్
ఎన్టిపిసి లిమిటెడ్ తన పునరుత్పాదన ఇంధన  పోర్ట్ఫోలియోను తన నూతన సంస్థ ఎన్టిపిసి గ్రీన్ ఎనర్జీ లిమిటెడ్  కింద ఏకీకృతం చేయడాన్ని పూర్తి చేసింది.
ఏకీకరణలో వ్యాపార ఒప్పందం ద్వారా 15 ఆర్ఇ ఆస్తులను బదిలీ చేయడం జరిగింది
కార్పొరేట్ వ్యాపార ప్రణాళికలో భాగంగా ఆర్థిక సంవత్సరం 32 నాటికి 60 గిగావాట్ల సామర్ధ్యాన్ని సాధించడం ఈ ఏకీకరణ లక్ష్యం
దేశ ఆస్తుల విలువను నిర్ధారించేందుకు, ద్రవ్యీకరణ మార్గంగా ఈ ఏకీకరణకు భారత ప్రభుత్వం జాతీయ విత్త మార్గం ద్వారా మార్గాన్ని సుగమం చేసింది
భారత ప్రభుత్వ నేషనల్ మానెటైజేషన్ పైప్లైన్ ఆధ్వర్యంలో ఎన్టిపిసి లిమిటెడ్  తన పునరావవృత ఇంధన  పోర్ట్ఫోలియాను తన గొడుగు సంస్థలలో ఒకటైన ఎన్టిపిసి గ్రీన్ ఎనర్జీ లిమిటెడ్ తో ఏకీకృతం చేసేందుకు సంబంధిత లావాదేవీలను ఫిబ్రవరి 28, 2023న పూర్తి చేసింది. ఎన్టిపిసి యాజమాన్యంలోని ఆర్ఇ ఆస్తులను/ సంస్థలను ఏప్రిల్ 07, 2022 ఏర్పాటు చేసిన, పూర్తిగా తన యాజమాన్యంలోని, ఎన్జిఇఎల్కు బదిలీ చేయడం ఇది.
ఈ లావాదేవీలలో 15 ఆర్ఇ ఆస్తులను వ్యాపార బదిలీ ఒప్పందం  ద్వారా బదిలీ చేయడంతో పాటుగా, ఎన్టిపిసి పూర్తి యాజమాన్యంలోని అనుబంధ సంస్థ ఎన్టిపిసి రెన్యూవబుల్ ఎనర్జీ లిమిటెడ్  లో జులై 08, 2022న అమలు చేసిన100% ఈక్విటీ వాటాలను షేర్ పర్చేజ్ అగ్రిమెంట్  ద్వారా బదిలీ చేయడం ఉన్నాయి.
ఆర్థిక సంవత్సరం 2032 నాటికి 60 గిగావవాట్ల ఆర్ ఇ సామర్ధ్యాన్ని సాధనను వేగవంతం చేయడం పై దృష్టి పెట్టిన ఈ పథకాన్ని గ్రూప్ కార్పొరేట్ వాణిజ్య ప్రణాళికలో భాగంగా అమలు చేశారు.
మానవ వనరుల అభివృద్ధి మంత్రిత్వ శాఖ
కేంద్ర మానవ వనరుల మంత్రిత్వ శాఖ 2020-21 సంవత్సరానికి ఎన్.సి.ఈ.ఆర్.టి. కోసం రోడ్ మ్యాప్ను విడుదల చేసింది
ఆత్మ నిర్భర్ భారత్ ఆధ్వర్యంలో ఫౌండేషనల్ లిటరసీ అండ్ న్యూమరసీ మిషన్ను ఏర్పాటు చేయాలనే నిర్ణయం దృష్ట్యా, మరియు అభ్యాస ఫలిత కేంద్రీకృత విధానం వైపు సమగ్ర దృష్టి కేంద్రీకరించిన దృష్ట్యా, ఎన్.సి.ఈ.ఆర్.టి. వీటిని సమర్థవంతంగా అమలు చేయడానికి అవసరమైన వనరులను అభివృద్ధి చేయడం అవసరం. ఇవి, సమయానుసారంగా, అభ్యాస ఫలితాలలో మరియు విద్యార్థుల అభ్యాస స్థాయిలలో మెరుగుదలకు దారితీస్తాయి. ఈ ప్రాతిపదికన 2020-21 విద్యాసంవత్సరంలో ప్రాధాన్యతా క్రమంలో ఈ కింది పనులను చేపట్టాలని ఎన్.సి.ఇ.ఆర్.టి.ని మానవ వనరుల మంత్రిత్వ శాఖకు చెందిన డి.ఓ.ఎస్.ఈ.ఎల్. ఆదేశించింది.
అభ్యాస ఫలితాలు 
ఎన్.సి.ఈ.ఆర్.టి. తయారుచేసిన 1 నుండి 10వ తరగతి వరకు అభ్యాస ఫలితాల అమలు కోసం:
i) ప్రతి అభ్యాస ఫలితాలను వివరించే ఇన్ఫోగ్రాఫిక్స్ / పోస్టర్లు / ప్రెజెంటేషన్లు, ప్రతి సబ్జెక్టుకు మరియు ప్రతి గ్రేడుకు 1 నుండి 5వ తరగతి వరకు 2020 అక్టోబర్ నాటికి పూర్తి కావాలి; అదేవిధంగా 6 నుండి 12వ తరగతి వరకు 2021 మార్చి నాటికి పూర్తి కావాలి.
ii) ప్రతి గ్రేడ్ ఉపాధ్యాయులకు ఆన్ లైన్ ఉపాధ్యాయ శిక్షణా కోర్సులు, 1వ తరగతి నుండి 5వ తరగతి వరకు 2020 డిసెంబర్ నాటికి దశల వారీగా పూర్తి కావాలి, అదేవిధంగా, 6వ తరగతి నుండి 12వ తరగతి వరకు 2022 జూన్ నాటికి దశల వారీగా పూర్తి కావాలి,
iii) కోవిడ్-19 సమయంలో, ముఖ్యంగా ఎలాంటి డిజిటల్ / ఆన్లైన్ అవకాశం లేని అభ్యాసకుల కోసం మొత్తం పాఠ్యాంశాల అనుబంధ / ప్రత్యామ్నాయ విద్యా అధ్యయన సామగ్రి ని సిద్ధం చేయాలి. 1 నుండి 5వ తరగతి వరకు దశల వారీగా 2020 డిసెంబర్ నాటికీ, అదేవిధంగా, 6 నుండి 12వ తరగతి వరకు దశలవారీగా 2021 జూన్ నాటికీ సిద్ధం చేయాలి.
iv) ప్రతి గ్రేడ్లో, ప్రతి సబ్జెక్టులో, ప్రతి అధ్యయన ఫలితాన్నీ, కనీసం రెండు స్థాయిల్లో నైపుణ్యం లెక్క కట్టడానికి, కనీసం 10 అంశాలు / ప్రశ్నలు తయారుచేయాలి. 1 నుండి 5వ తరగతి వరకు 2020 నవంబర్ నాటికీ, అదేవిధంగా, మిగిలిన తరగతులకు 2021 మార్చి నాటికీ తయారుచేయాలి.
v) ఎన్.ఏ.ఎస్., 2017 ఆధారంగా, ఎన్.సి.ఈ.ఆర్.టి., హార్డ్ స్పాట్లను గుర్తించింది. ఈ హార్డ్ స్పాట్ లకు అవసరమైన విద్యా అధ్యయన సామాగ్రిని తయారుచేయాలి. 1 నుండి 5వ తరగతి వరకు 2020 డిసెంబర్ నాటికీ, అదేవిధంగా, మిగిలిన తరగతులకు 2021 మార్చి నాటికీ తయారుచేయాలి.
నూతన జాతీయ పాఠ్యప్రణాళిక ఫ్రేమ్ వర్క్  :
పాఠశాల విద్య కోసం నూతన జాతీయ పాఠ్య ప్రణాళిక ఫ్రేమ్ వర్క్  కూడా ప్రారంభించబడింది. నూతన ఎన్సిఎఫ్కు అనుగుణంగా ఎన్.సి.ఈ.ఆర్.టి. పాఠ్యపుస్తకాల్లో తగిన మార్పులు చేస్తుందని భావిస్తున్నారు. విషయ నిపుణులు పాఠశాల విద్య కోసం ఈ ప్రక్రియను ప్రారంభించి, 2020 డిసెంబర్ నాటికి మధ్యంతర నివేదికను సమర్పిస్తారు.
పాఠ్యపుస్తకాలను తిరిగి రూపకల్పన చేస్తున్నప్పుడు, పాఠ్యపుస్తకాల్లో ప్రధాన పాఠ్యాంశం మినహా ఇంకేమీ ఉండకుండా చూడాలి. అలాగే, పాఠ్య పుస్తకాల వల్ల మేధస్సుపై చాలా ఎక్కువ భారం పడుతోంది. సృజనాత్మక ఆలోచన, జీవిత నైపుణ్యాలు, భారతీయ నీతి, కళ మరియు సమైక్యత వంటి అదనపు రంగాలను ఏకీకృతం చేయాలి. ఎన్.సి.ఈ.ఆర్.టి. కూడా కొత్త పాఠ్య పుస్తకాల లేఅవుట్ మరియు రూపకల్పనపై ముందుగానే పనిచేయడం ప్రారంభిస్తుంది, అయినప్పటికీ, నూతన ఎన్.సి.ఎఫ్. ఆధారంగానే కొత్త పాఠ్య పుస్తకాలు వ్రాయబడతాయి. 2021 మార్చి నాటికి కొత్త ఎన్.సి.ఎఫ్. సిద్ధమౌతుందని భావిస్తున్నారు.
ఆత్మ నిర్భర్ భారత్ కింద, పి.ఎమ్. ఈ-విద్యా కోసం, ఎన్.సి.ఈ.ఆర్.టి. కూడా స్వయంప్రభా ఛానెల్స్  కోసం 1వ తరగతి నుండి 12వ తరగతి వరకు పాఠ్యాంశాలను సిద్ధం చేసి, ఈ ఏడాది ఆగస్టు నాటికి ఛానెళ్లను ప్రారంభిస్తుందని భావిస్తున్నారు.
ప్రధాన మంత్రి కార్యాలయం
నవంబర్ 18న ఔషధ నిర్మాణ సంబంధి రంగపు తొలి గ్లోబల్ ఇనొవేశన్ సమిట్ ను ప్రారంభించనున్న ప్రధాన మంత్రి
ఔషధ నిర్మాణ సంబంధి రంగం యొక్క ఒకటో గ్లోబల్ ఇనొవేశన్ సమిట్ ను ప్రధాన మంత్రి శ్రీ నరేంద్ర మోదీ నవంబర్ 18న సాయంత్రం 4 గంటల కువీడియో కాన్ఫరెన్స్ మాధ్యమం ద్వారా ప్రారంభించనున్నారు.
భారతదేశం లో ఔషధ నిర్మాణ సంబంధి పరిశ్రమ లో నూతన ఆవిష్కరణల తాలూకు ఒక ఉత్కృష్టమైనటువంటి ఇకోసిస్టమ్ ను ప్రోత్సహించడం కోసం విభిన్న ప్రాధాన్యాలపై చర్చల ను జరపడం కోసం, అలాగే వ్యూహాత్మక ప్రాథమ్యాల ను రూపొందించడం కోసం ప్రభుత్వం లోని, పారిశ్రామిక జగత్తు లోని ప్రముఖ భారతీయ స్టేక్ హోల్డర్స్ తో పాటు విదేశాల కు చెందిన స్టేక్ హోల్డర్స్ ను, విద్య రంగ నిపుణుల ను, పెట్టుబడిదారుల ను, పరిశోధకుల ను ఒక చోటు కు తీసుకు రావడం ఈ విశిష్ట కార్యక్రమం యొక్క ఉద్దేశ్యం గా ఉంది. భారతదేశ ఔషధ పరిశ్రమ లో గల భారీ వృద్ధిఅవకాశాల ను గురించి సైతం ఈ శిఖర స్మమేళనం కొనసాగే క్రమం లో ప్రముఖం గా ప్రస్తావించడం జరుగుతుంది.
రెండు రోజుల పాటు జరిగే ఈ శిఖర సమ్మేళనం లో 12 సదస్సులు భాగం గా ఉంటాయి. 40 మంది కి పైగా జాతీయ వక్తల తో పాటు, అంతర్జాతీయ వక్తలు నియంత్రణ సంబంధి వాతావరణం, నూతన ఆవిష్కరణ ల కోసం ఆర్థిక సహాయాన్ని గాని లేదా నిధుల వ్యవస్థ ను గాని ఏర్పాటు చేయడం గురించి, పరిశ్రమ పరంగాను, విద్య రంగం పరంగాను సహకారాన్ని అందించడం గురించి, ఇంకా నూతన ఆవిష్కరణల కు సంబంధించినటువంటి మౌలిక సదుపాయాల కల్పన సహాఅనేక విషయాల పైన చర్చోపచర్చల ను జరుపుతారు.
ఈ శిఖర సమ్మేళనం లో దేశ విదేశాల ఫార్మా లేదా మందుల పరిశ్రమలకు చెందిన ప్రముఖ సభ్యులు, అధికారులు, పెట్టుబడిదారులు, మెసాచుసెట్ స్ ఇన్స్ టిట్యూట్ ఆఫ్ టెక్నాలజీ, జాన్ హాప్ కిన్స్ ఇన్స్ టిట్యూట్, ఐఐఎమ్ అహమదాబాద్, ఇంకా ఇతర ప్రసిద్ధ సంస్థల కు చెందిన పరిశోధకులు పాలుపంచుకోనున్నారు.
ఈ సందర్భం లో కేంద్ర మంత్రి డాక్టర్ మన్ సుఖ్ మాండవీయ కూడా హాజరు అవుతారు.